Izvor: Tanjug/Zoran Žestić ARHIVA

Na samom početku debate CIRSD o američkoj spoljnoj politici koju moderira Vuk Jeremić večeras je došlo do incidenta kada je nekoliko mladića upalo skandirajući: "Napolje NATO fašisti".

Kako javlja reporter N1, na skup u hotelu Metropol upala je manja grupa od njih petoro koji su nosili majice nove komunističke partie.

Oni su skandirali učesnicima skupa i novom američkom ambasadoru Kajlu Skatu koji je došao na debatu.

Obezbeđenje je brzo reagovalo i izvelo ih iz sale, pa je skup nastavljen prema planiranoj agendi.

00:00 Izvor: N1

Tokom debate se ispostavilo da je Balkan ponovo važna strateška tačka. Razlog za to je izbeglička kriza.

Bivši miistar spoljnih poslova Poljske Radoslav Sikorski kaže da same migracije nisu problem, već odakle migranti dolaze. “U Poljskoj imamo oko milion Ukrajinaca i to uopšte nije politički problem. Ljudi se plaše muslimanskih izbeglica. I za to postoji razlog - pokazalo se da je integrisanje muslimana u zemlje Zapadne Evrope propalo i ljudi to ne žele u svojim zemljama”, rekao je Sikoriski.

Profesor Harvard Univerziteta Džozef Naj ocenio je, s druge strane, da je za Evropu koja je u konstatnom demografskom padu, imigracija zapravo dobra. “Ali ukoliko je se rast odvija isuviše brzo, pojavljuju se politički i kulturološki problemi koji dovode do otpora i koji podgrevaju populističke reakcije. Tu zapravo leži problem - šta može da se uradi po pitanju stope rasta”, smatraNaj.

Amerika ostaje jedan od najrelevantnijih geopolitički aktera u svetu, zaključeno je na panelu. Od rezultata predstojećih predsedničkih izbora zavisi i smer spoljne politike u 2016. i dalje.